《寄肯体》
宋代·丘葵

三年云卧一身闲，惟有君来萧寺间。
既是君平为世弃，不妨巢父掉头还。
平生学道鱼千里，晚岁参禅豹一班。
惟有圣贤真实地，吾侪努力莫辞难。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。